Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: szóló 13/1998. (XI. 27.) sz. rendelete (a továbbiakban:
Paragraph Index: 649

1. Az Ötv. 9. § (1) bekezdése alapján az önkormányzat jogi személy, az önkormányzati feladat- és hatáskörök a képviselő-testületet illetik meg, és a képviselő-testületet a polgármester képviseli. Az Alkotmány 44/A. § (1) bekezdés e) pontja alapján a helyi képviselő-testület törvény keretei között önállóan alakítja ki szervezetét és működési rendjét. Az Ötv. 10. § (1) bekezdés b) pontja alapján a képviselő-testület hatásköréből nem ruházható át szervezetének kialakítása és működésének meghatározása, amely az Ötv. 10. § (1) bekezdés a) pontjában megfogalmazott önkormányzati rendeletalkotással történik. A képviselőtestület szervezetalakítási szabadságának azonban korlátja az Ötv. 9. § (3) bekezdése, amely taxatíve felsorolja azokat a szerveket, amelyekre a képviselő-testület egyes hatásköreit átruházhatja, illetőleg az Alkotmány 44/A. § (2) bekezdésében meghatározott alkotmányos korlát, amely szerint az önkormányzati rendelet nem lehet ellentétes a magasabb szintű jogszabállyal. Ezzel kapcsolatosan az Alkotmánybíróság korábbi határozatában megállapította, hogy a képviselő-testület (közgyűlés) „széles autonómiával rendelkezik szervezeti és működési rendjének meghatározása során. Szervezetalakítási autonómiájának egyetlen korlátja van, hogy a szervezeti és működési szabályzatában megállapított szervezeti szabályok nem lehetnek ellentétesek a törvény rendelkezéseivel.” (1285/H/1993. AB határozat, ABH 1994, 801.) Az Ötv. 9. § (2) bekezdése alapján az alpolgármester a képviselő-testületnek nem szerve, ezért a képviselő-testület hatáskört az alpolgármesterre nem is ruházhat át. Az alpolgármester az Ötv. 34. § (2) bekezdése alapján teljes egészében a polgármester irányításával látja el feladatát. A polgármester irányítási jogkörébe beletartozik a megfelelő munkamegosztás, az alpolgármester feladatának meghatározása is, illetőleg több alpolgármester esetén az őt helyettesítő alpolgármester személyének kijelölése. Ugyanakkor a képviselő-testület az irányítási jogkör szűkítésével a polgármester hatáskörét vonta el az SZMSZ 3. §

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes